Μάρω Δούκα

Η Μάρω Δούκα είναι σύγχρονη Ελληνίδα πεζογράφος.

 Βιογραφία 
Γεννήθηκε το 1947 στα Χανιά και από το 1966 είναι μόνιμη κάτοικος της Αθήνας. Είναι απόφοιτος του Ιστορικού και Αρχαιολογικού Τμήματος της Φιλοσοφικής σχολής του Πανεπιστημίου Αθηνών.

Η Μάρω Δούκα έχει τιμηθεί με το «Βραβείο Νίκος Καζαντζάκης» του Δήμου Ηρακλείου Κρήτης για το συγγραφικό έργο της Η αρχαία σκουριά. Επίσης έλαβε το Β΄ Κρατικό Βραβείο για το μυθιστόρημά της Πλωτή πόλη (1983). Για το μυθιστόρημά της Αθώοι και φταίχτες τιμήθηκε με το Βραβείο Πεζογραφίας «Κώστα Ουράνη» της Ακαδημίας Αθηνών και με το Βραβείο Balkanika (2005).

Πολλά από τα διηγήματα και μυθιστορήματα της Μ. Δούκα έχουν μεταφραστεί σε άλλες ευρωπαϊκές γλώσσες.

Είναι ιδρυτικό μέλος της Ελληνικής Εταιρείας Συγγραφέων. Στις αυτοδιοικητικές εκλογές του 2014 εξελέγη δημοτική σύμβουλος Αθηναίων με τη παράταξη Ανοιχτή Πόλη του Γαβριήλ Σακελλαρίδη με υποστήριξη από τον ΣΥΡΙΖΑ. Στις ευρωεκλογές του 2024 είναι υποψήφια με τη Νέα Αριστερά.

 Εργογραφία 
Ανήκει στη λεγόμενη γενιά του '70, η οποία αναφέρεται σε συγγραφείς που άρχισαν να γράφουν τη δεκαετία του 1970. Το πρώτο της βιβλίο Η πηγάδα, γράφτηκε κατά τη διάρκεια της φυλάκισής της από το δικτατορικό καθεστώς, και η έκδοση του έγινε λίγους μήνες μετά τη Μεταπολίτευση. Στα έργα της συμπεριλαμβάνονται:

 Μυθιστορήματα 
1974: Η πηγαδα, κάτι άνθρωποι, νουβέλες (εκδ. Κέδρος 1974, Πατάκης 2009)
1975: Πού 'ναι τα φτερά;, νουβέλα (Κέδρος 1975, Πατάκης 2009)
1979: Η αρχαία σκουριά (μυθιστόρημα), μυθιστόρημα (Κέδρος 1979, Πατάκης 2008)
1983: Η Πλωτή Πόλη, μυθιστόρημα (Κέδρος 1983, Πατάκης 2007)
1987: Οι λεύκες ασάλευτες, μυθιστόρημα (Κέδρος 1987, Πατάκης 2008)
1990: Εις τον πάτον της εικόνας, μυθιστόρημα (Κέδρος 1990, Πατάκης 2006)
1995: Ένας σκούφος από πορφύρα, μυθιστόρημα (Κέδρος 1995, Πατάκης 2007)
1999: Ουράνια μηχανική, μυθιστόρημα (Κέδρος 1999, Πατάκης 2009)
2000: Άρωμα βιβλίου, λογοτεχνικά κείμενα Ελλήνων συγγραφέων (Πατάκης 2000)
2004: Αθώοι και φταίχτες, μυθιστόρημα (Κέδρος 2004, Πατάκης 2010)
2005: Τα μαύρα λουστρίνια, πεζογράφημα στη σειρά Η κουζίνα του συγγραφέα (Πατάκης 2005)
2010: Το δίκιο είναι ζόρικο πολύ, μυθιστόρημα (Πατάκης 2010)
2014: Έλα να πούμε ψέματα, πεζογραφία (Πατάκης 2014)
2019: Πύλη Εισόδου, (Πατάκης 2019)
2022: Να είχα, λέει, μια τρομπέτα (Πατάκης 2022)
2023: Φελιτσιτά (Πατάκης 2023)

 Διηγήματα 

 1976: Καρε Φιξ, διηγήματα (Κέδρος 1976, Πατάκης 2007)
 2002: Στην αυλή του αγίου - Η Παναγίτσα του μπερντέ, διηγήματα της Μάρως Δούκα και του Δημήτρη Νόλλα (Μεταίχμιο 2002)

 2012: Γιατί εμένα η ψυχή μου, πεζογραφήματα (Πατάκης 2012)

 Θέατρο 

 2005: «Σας αρέσει ο Μπραμς;», στο: Σ. Κασιώτης (επιμ.), Ο δρόμος για την Ομόνοια, Αθήνα: Καστανιώτης 2005, σσ. 74-81

 2007: Μπλε μελαγχολία - Σας αρέσει ο Μπραμς; - Αλντιν, θεατρικά κείμενα των Μάνου Ελευθερίου, Μάρως Δούκα, Μένη Κουμανταρέα (Κέδρος 2007)

 Δοκίμια 

 1992: Ο πεζογράφος και το πιθάρι του, κείμενα (Καστανιώτης 1992)
 2002: «Η σύγχρονη ελληνική πεζογραφία και οι δυσκολίες επικοινωνίας της με τον αγγλόφωνο αναγνώστη», στο: Α. Σπυροπούλου - Θ. Τσιμπούκη (επιμ.), Σύγχρονη ελληνική πεζογραφία: διεθνείς προσανατολισμοί και διασταυρώσεις, Αθήνα: Εκδόσεις Αλεξάνδρεια 2002, σσ. 290-295
 2005: Η Μάρω Δούκα διαβάζει Γεώργιο Βιζυηνό, μελέτη (Ελληνικά Γράμματα, 2005)
 2016: Τίποτα δεν χαρίζεται, (Πατάκης 2016)

 Ξενόγλωσσες εκδόσεις 
 Αγγλικά: 
 Fool's gold, μετάφρ. Roderick Beaton, Κέδρος 1991, 2003. 
 Come forth, King, μετάφρ. David Connolly, Κέδρος 2003
 Γαλλικά: 
 Le miroir aux images, μετάφρ. Jasmine Pipart, Editions Hatier, 1993
 L'or des Fous, μετάφρ. Paule Rosseto, Institut Français d'Athènes, 1993
 Ιταλικά:
 Un berretto di porpora, μεταφρ. Μassimo Cazzulo, Crocceti Editore, 1999
 Γερμανικά:
 Die  Schwimmende Stadt, μεταφρ. Norbert Hauser, Insel verlag, 1991

Παραπομπές

Σχετική βιβλιογραφία
Λίλια Μπάναχ, «Μεταμοντέρνο στα μυθιστορήματα της Μάρως Δούκα», στο: Κωνσταντίνος Δημάδης (επιμ.), Πρακτικά του Γ΄ Ευρωπαϊκού Συνεδρίου Νεοελληνικών Σπουδών: Βουκουρέστι, 2-4 Ιουνίου 2006, Ο Ελληνικός κόσμος ανάμεσα στην εποχή του Διαφωτισμού και στον εικοστό αιώνα, τομ.Β΄, εκδ. Ελληνικά Γράμματα, Αθήνα, 2007, σσ. 585-586.

 Εξωτερικοί σύνδεσμοι 
 Μάρω Δούκα στον Πανδέκτη, του Εθνικού Ιδρύματος Ερευνών

 Μάρω Δούκα: «Aπό την ηλικία των 30 χρόνων μου λείπει κυριολεκτικά και μεταφορικά το βάδην» [Συνέντευξη}

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Ελληνίδες συγγραφείς